UNkulunkulu ubuyela emhlabeni engeve ezolungisisa isimo Sakhe somuntu esejwayelekile. Akafikeli ukuzokwenza umsebenzi womuntu ojwayelekile kodwa uzela ukuzokwenza ubuNkulunkulu esimweni somuntu. Lokho uNkulunkulu akubona kuwubuntu obujwayelekile akusikho lokho okucatshangwa umuntu. Umuntu uchaza "umuntu ojwayelekile" ngokuthi ukuba nenkosikazi noma umyeni, amadodana kanye namadodakazi. Kumuntu,[a] lokhu kuyizinto ezichaza umuntu ojwayelekile. Kodwa uNkulunkulu akaboni ngalendlela. Ubona umuntu ojwayelekile njengalokho okunemicabango ejwayelekile yomuntu kanye nokuphila futhi okuvela kubantu abajwayelekile. Kodwa ukujwayeleka Kwakhe akubandakanyi ukuba nenkosikazi noma umyeni kanye nezingane okuyindlela umuntu aqonda ngayo. Kusho ukuthi, umuntu, umuntu ojwayelekile uNkulunkulu akhuluma ngakho kungathathwa ngokuthi ukungabi nomuntu, cishe ukungasileli ngemizwa futhi okuzama ukubalekela izidingo zenyama, njengoJesu, owayenjengomuntu ojwayelekile ngaphandle futhi ebukeka njengomuntu ojwayelekile, kodwa empeleni wayengenakho konke umuntu ojwayelekile ayenakho. Kulokhu sibona ukuthi umongo kaNkulunkulu ongumuntu awuqukethe umuntu ojwayelekile ngokuphelele kodwa ingxenye nje yezinto okumele abantu babe nazo, bagcine imithetho yokuphila kwabantu okujwayelekile kanye nokukhalipha kwabantu okujwayelekile. Kodwa lezi zinto azihlangene nhlobo nalokho umuntu akuthatha njengobuntu obujwayelekile. Lokho kuyilokho uNkulunkulu ongumuntu okumele abe nakho. Abanye abantu bathi, nokho, uNkulunkulu ongumuntu kungathiwa unakho konke umuntu anakho ukuba Benonkosikazi, amadodana namadodakazi, umndeni. Ngaphandle kwalokhu, bathi, Akasiye umuntu ojwayelekile. Ngiyakubuza-ke, ngabe uNkulunkulu unaye unkosikazi? Kungenzeka ukuthi uNkulunkulu abe nomyeni? UNkulunkulu angakwazi ukuba nezingane? Ngabe lokhu kungamanga? Nokho, uNkulunkulu ongumuntu angaqhumanga etsheni noma oqathake esibhakabhakeni. Angazalwa emndenini wabantu abajwayelekile. Yingakho enabazali kanye nodadewabo. Lokhu kuyizinto umuntu ojwayelekile kaNkulunkulu ongumuntu okumele kube nazo. Bekunjalo kuJesu. UJesu wayenobaba nomama, odadewabo kanye nabafowabo. Lokho kwakujwayelekile. Kodwa ukuba Wayenenkosikazi namadodana namadodakazi, ngabe Okwakhe kwakungeke kube nobuntu obujwayelekile futhi kube yilokho okufunwa uNkulunkulu esimweni sikaNkulunkulu ongumuntu. Uma kunjalo, bengeke akwazi ukuveza ubuNkulunkulu emsebenzini Wakhe. Isizathu salokhu wukuthi Wayengenaye unkosikazi noma izingane kodwa wazalwa abantu abajwayelekile emndenini ojwayelekile Wakwazi ukwenza umsebenzi wobuNkulunkulu. Ukucacisa, ngokukaNkulunkulu umuntu ojwayelekile ngumuntu ozalwe emndenini ojwayelekile. Ngumuntu onjalo kuphela ofanelwe ukwenza umsebenzi wobuNkulunkulu. Uma, kwelinye icala, umuntu benenkosikazi, izingane noma umyeni, lowo muntu ngeke aze akwazi ukwenza umsebenzi wobuNkulunkulu ngoba angaba ngumuntu ojwayelekile okudingwa abantu kodwa okungasibo ubuntu obujwayelekile uNkulunkulu abudingayo. Imicabango kaNkulunkulu kanye nokuqonda kwabantu kuvame ukuba nomehluko omkhulu futhi kuqhelelene kakhulu. Lesi sigaba somsebenzi kaNkulunkulu silwa futhi sehluke kakhulu nokuqonda kwabantu. Umuntu angathi lesi sigaba somsebenzi kaNkulunkulu senziwa yizandla zobuNkulunkulu, kube nabantu bebambe iqhaza lokwesekela. Ngoba uNkulunkulu uza emhlabeni ukuzokwenza umsebenzi Wakhe Uqobo kunokuba ayekele umuntu ukuthi awenze, Uzenza uNkulunkulu ongumuntu enyameni (emzimbeni ongaphelele, umuntu ojwayelekile) ukuze enze umsebenze Wakhe. Usebenzisa lesi simo somuntu ukumela isintu ngesikhathi esisha, ukutshela isintu ngesigaba esilandelayo somsebenzi Wakhe, ukuze akwazi ukwenza ngokwendlela echazwe ezwini Lakhe. Ngalokho, uNkulunkulu uphetha umsebenzi Wakhe esenyameni. Kumele asuke esintwini, engasahlali enyameni yomuntu ojwayelekile, kunalokho ebe ephuma kumuntu ukuze enze enye ingxenye yomsebenzi Wakhe. Ube esesebenzisa abantu abafuna inhliziyo yakhe ukuze baqhubeke nomsebenzi Wakhe phakathi kwaleli qoqo labantu kodwa esimweni somuntu.